
Nos berdadero 
bida ta hopi bia net 
esun ku nos no ta 
biba. 


Mainta tempran riba Seru Largu 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Masha poko bo ta haña un bunita subida di solo. E foto aki ta saka dia 1 yüni 2023 riba Seru Largu. Riba e foto bo ta mira kon e solo su rayo 
nan ta bria mei mei di e nubianan. 

Pronóstiko di 
tempu pa Boneiru 


Djaweps 15 te Djabièrnè 16 Yüni 2023 
Leve te parsialmente nublá i chèns chikí pa un áwaseru 


Leve te parsialmente nublá i prinsipalmente awe chèns pa un 
áwaseru. E temperatura máksimo lo ta 33°C, e temperatura 
mínimo 28°C. E bientu ost ta moderá te basta fuerte, forsa 4-5, 
posiblemente de bes en kuando fuerte, 6 Bft. 


Altura di ola: 2.0-2.5 m (6-8 pia) 


* Altura di ola válido pa laman grandi 


PARTISIPASHON DI MORTO 


Kasá, yunan, rumannan ta partisipá fayesimentu di 
Dionisio Petrono 
Antonio Nicolaas 
mihó konosi komo 
Mener Toontje 


Akto di entiero ta tuma lugá 
djasabra 17 yüni. 
Ta risibi bishita di kondolensia 
di 10’or pa 12’or na 
Consuelo Memorial sigi pa un 
respons despues pa 
santana katóliko na Playa. 


Despues di entiero NO por risibi kondolensia na kas. 


KRALENDIJK---Ora 
un hende kai flou òf heridá 
su mes, mayoria di hende sa 
kon pa duna promé asisten- 
sia. Esaki ta debí ku hopi 
hende tin e konosementu 
básiko di promé ousilio den 
kaso di aksidente. Pero hasi 
ora un empleado, yu, un 
alumno òf amigu, bisa ku 
diripiente e ta tende stèm, 
mira kos ku no tei òf bisa 
ku e ke pone fin na su bida? 
Ora kosnan asina presentá 
tur e konosementu di pro- 
mé ousilio no ta yuda. Ta 
netamente pa esaki a bin 


MHC ku kurso 
Promé asistensia síkiko 
ku e kurso ‘Mental Health 
First Aid’. 
Mental Health Carib- 
bean a trese e kurso ‘Men- 
tal Health First Aid’ un bia 
mas na Boneiru. Debí ku e 
último kurso tabata eksito- 
so i tin un nesesidat grandi 
pa konosementu práktiko 
pa loke ta trata trastorno 
mental i/o trastorno di 
kondukta, a disidí di bolbe 
ofresé e kurso. 
E kurso ta amplia e 
nivel di konosementu di 
e kursista i ta siñ’é kon 
pa duna promé asistensia 


na personanan ku proble- 
manan síkiko den tantu un 
etapa trempan komo agudo. 
Mental Health First Aid 
(MHFA) ta un kurso inter- 
nashonalmente 
rekonosé 
i interaktivo ku ta siña e 
kursistanan kon pa hiba un 
kòmbersashon ku mucha i 
adultonan ku problemanan 
síkiko òf ku ta desaroyando 
e problemanan. Durante 
e kurso ta siña prinsipal- 
mente kon pa señalá esaki 
for di trempan. Dor di duna 
yudansa trempan na perso- 
nanan ku ta desaroyando 


problemanan síkiko, por 
prevení ku e problemanan 
ta bira mas grandi. Investi- 
gashon sientífiko ekstenso 
a prueba ku partisipantenan 
di e kurso ta detektá proble- 
manan síkiko mas lihé i ta 
demonstrá 
komportashon 
di sosten na otronan. 
E kurso tin un durashon 
di 4 siman, tur siman un 
sekshon ku ta dura mitar 
dia. Kada partisipante ta 
risibí un buki i material di 
kurso. 
Esaki e kursista ta haña 
na komienso di e kurso. Ta 


eksigí ku e kursistanan ta 
partisipá na tur lès. 
Den kaso ku partisi- 
pashon ta kompleto i pasa e 
prueba final, e kursista ta 
risibí un sertifikado i ta un 
‘first responder’ di salub- 
ridat mental. Partisipashon 
na e kurso ta grátis. 
Pa inskribí pa e kurso , 
por tuma kontakto ku Chris- 
tine Alvarez, Christine.Al- 
varez@mentalhealthCarib- 
bean.com òf por manda un 
mensahe via WhatsApp na 
+599-796 1037. 


KRALENDIJK-- Riba 
7 di yüni 2023 diputadonan 
di enseñansa, direktivanan 
di skol i e representante 
representativo di e personal 
i e sindikatonan na Bonei- 
ru, Saba i Sint Eustatius a 


Pertenesiendo na Akuerdo di kondishon laboral 
Firmamentu di apèndiks pa personal di enseñansa CN 2021 – 2023 


firma e di dos apèndiks di 
e akuerdo di kondishonnan 
laboral pa 2021-2023. 
E akuerdo ta kontené se- 
ramentu di e buraku salarial 
entre enseñansa primario i 
enseñansa avansá, oumentu 


di salario di 4% entrante 
1 di yanüari 2022 pa tur 
personal den enseñansa, 
instrumentonan pa baha e 
preshon di trabou pa skol- 
nan di enseñansa avansá 
(inkluyendo e parti di mbo) 
i instrumentonan di profe- 
shonalisashon pa enseñansa 
primario i avansá (inklu- 
yendo e parti di mbo). 
Pa sera e buraku salarial 
tin rekursonan struktural 
disponibel basá riba e akue- 
rdo di enseñansa i moshon 
Hermans. Ku seramentu 
di e buraku salarial, e skal 
di salario LA ta kaduká i 
ta klasifiká tur maestro di 
enseñansa for di awor den 


e skalnan LB, LC i LD. E 
medidanantin forsa retroak- 
tivo te ku 1 di yanüari 2022. 
E espasio salarial ku a 
keda eksistí despues ku a 
sera e buraku salarial i e 
suma restante na espasio 
den e kondishonnan laboral 
den e akuerdo di kondis- 
honnan laboral 2021-2023, 
a disidí pa usa e plaka pa un 
oumento struktural di 4% 
pa tur personal ku ta duna 
enseñansa 
direktamente 
i personal ku no ta duna 
enseñansa den po, vo i mbo. 
Pa e outoridat kompe- 
tente di e skolnan, e direk- 
tiva di skol, pa enseñansa 
avansá, inkluyendo e parti 
di mbo, di forma struktural 
a pone plaka disponibel pa 
aliviá e preshon di trabou 
di e empleadonan. Pa hasi 


uso di e plaka, direktiva di 
skol mester konsultá ku e 
konseho di partisipashon di 
e skol. 
Ta pone plaka tambe na 
disposishon di e outoridat- 
nan kompetente (direkti- 
vanan di skol) di skolnan 
pa enseñansa primario i 
enseñansa avansá, ku e fin 
pa tene profeshonalismo, 
konosementu i abilidat di e 
maestro na nivel. Pa uso di 
e fondonan tambe e outo- 
ridat kompetente mester 
konsultá ku e konseho di 
partisipashon di e skol. 
Ku firmamentu di apèn- 
diks, e medidanan ariba 
menshoná di e apèndiks a 
drenta na vigor. Outoridat- 
nan kompetente por kon- 
tinuá ku pago di e medida- 
nan salarial. 

Sweet Tamarind 


ta buska 
-1 help-kok 


Mas inf. tel. nr. 795-2115 


Openbare Liquidatieaankondiging 


Stichting Fundashon Karpata, werd opgericht 
op 17 september 1999 te Bonaire bij notaris 
Maarten Maartense. De stichting werd opgericht 
door een bestuur deze bestond uit drie 
bestuursleden. Bij de Kamer van Koophandel en 
Nijverheid Bonaire is de stichting niet actief. 


Cactus Accounting Services N.V. is aangesteld als 
vereffenaar door het Openbaar Lichaam Bonaire. 


Het doel van deze aankondiging is om transparantie 
te bieden en ervoor te zorgen dat alle betrokken 
partijen op de hoogte zijn van het liquidatieproces. 
Wij zijn toegewijd om de liquidatie uit te voeren in 
overeenstemming met de geldende wetten en 
voorschriften, waarbij een eerlijke verdeling van 
activa onder onze crediteuren wordt nagestreefd 
en de verplichtingen worden nagekomen. 


Crediteuren van Stichting Fundashon Karpata 
worden verzocht hun vorderingen, samen met 
ondersteunende documentatie, in te dienen bij 
de liquidator binnen 15 dagen na publicatie 
datum. Dit kan per emailadres: 
info@cactusaccounting.com 


Wat bieden wij? 


Inschaling hangt af van je achtergrond en werkervaring en vindt plaats in FWG 60 
(min $ 4.017,- en max $ 5.844,-). De bedragen zijn bruto per maand bij een fulltime 


dienstverband (40 uur). We bieden een contract voor de duur van één jaar, met 
mogelijkheid tot verlenging. 


Verder bieden we een dynamische werkomgeving met ontwikkelmogelijkheden en 
goede secundaire arbeidsvoorwaarden. Zo draagt MHC ruim bij aan je pensioenopbouw 
en wordt er tegemoet gekomen in de eventuele verhuis- / emigratiekosten. 


Tot slot zetten wij ons in om in 2025 opnieuw de opleiding tot 
gezondheidszorgpsycholoog aan te bieden in samenwerking met Rino Zuid. 


Ben je nieuwsgierig geworden? 


Ga scan dan de QR-code of ga naar onze website www.mentalhealthcaribbean.com 
voor meer informatie. 


Acquisitie wordt niet op prijs gesteld. 


Mental Health Caribbean (MHC) verzorgt de geestelijke 
gezondheidszorg op Caribisch Nederland. Onze ambitie 
is de kwaliteit van het leven van de inwoners van 
Caribisch Nederland te verbeteren. 


We zijn momenteel op zoek naar een 


Psycholoog 


(32-40 uur per week. Standplaats: Bonaire) 

KRALENDIJK- 
E 
kondishon di algun sen- 
tro di bario riba nos isla 
tin basta siudadano preok- 
upá. Habitantenan di bario 
ta kuestioná e sistema kon 
Sentro Akseso Boneiru ta 
atendé ku loke hopi ta kon- 
siderá kurason di bario. Pa 
habitantenan e maneho ta 
kuestionabel. 
Riba mesa di redak- 
shon di BONERIANO a 
yega basta krítika tokante e 
maneho pa ku e sentronan. 
Tambe por nota riba base 
regular kon habitantenan 
ta kuestioná kon ta atendé 
ku sentronan di bario. No 
ta promé bia ku BONERI- 
ANO komo prensa ta pone 
atenshon riba e situashon 
aki. Despues di a aserká 
Sentro Akseso pa ku e pre- 
okupashon aki, nos a risibí 
un komunikado di prensa. 


“Sentro Akseso Boneiru 
den su afan pa ta serka di 
komunidat i organisá ak- 
tividat di desaroyo sosial, 
a drenta un kolaborashon 
ku plataformanan di bario 
pa asina hasi sentronan di 
bario aksesibel pa komuni- 
dat Boneriano. Ku apertura 
di Sentro Akseso Boneiru 
den luna di yanüari 2022, 
e sentronan di bario i nan 
aktividatnan ta bini bou di 
enkargo di Sentro Akseso. 
Konhuntamente ku plata- 
formanan di e diferente 
barionan a traha riba un 
struktura pa hasi e sentro- 
nan mas aksesibel posibel 
i krea espasio pa aktividat- 
nan relashoná ku: desaroyo 
kultural, sosio ekonómiko, 
rekreo i desaroyo di ta- 
lento, kultura i deporte, in- 
frastruktura i tambe seguri- 
dat”, segun e komunikado. 


Remarkabel ta husta- 
mente tin reklamo pa ku es- 
aki. “E komunikashon ku 
Akseso tabata hopi malu. 
No ta skucha e plataforma. 
Ta kobra hopi sèn pa hür 
e sentro. Mester paga 120 
dòler, paga bòrg i firma. 
Ami no ta di akuerdo ku e 
kos aki. Si e yama ‘buur- 
thuis’ ta nifiká ta algu p’e 
bario. Unda e hende di 
bario ta saka e sèn aki? Nan 
ta bisa ta maneho. Mi tin 
gana di sa ken t’e maneho”, 
un eks miembro di plata- 
forma a bisa. E ta splika 
pa motibu di mal komuni- 
kashon i malkontentu el a 
sali for di e plataforma. 
“Nan ta trata nos malu. 
Nan no ta kordiná ki ora 
ta usa e sentro. Hopi bia a 
saka nos afó pasombra a 
reservá ku dos hende”, un 
hürdó di sentro a bisa. 


Mester menshoná ku 
tin basta pregunta tokante 
sentro di bario Nikiboko. 
Apesar ku a terminá re- 
stourashon di e sentro di 
bario aki, ainda abitan- 
tenan no por hasi uso di 
dje. Klaramente por nota 
ku mantenshon di e edifi- 
sio a kuminsá deplorá, tin 
asta un kantidat grandi di 
palomba ku ta asotá e lugá. 
Segun Sentro Akseso aktu- 
almente sentro di bario Ni- 
kiboko i Tera Kòrá ta será 
pa por kulminá trabounan 
di renovashon, mantenshon 
i limpiesa di forma ku por 
garantisá kalidat i tambe se- 
guridat di kada bishitante. 
Si sigui informashon 
di Sentro Akseso Boneiru 
pronto lo tin alivio den e 


situashon fèrfelu aki. “Sen- 
tronan di bario ta kurason 
di nos komunidat, pa esei 
Akseso tei pa fasilitá uso 
di e esaki. Sentro di bario 
Amboina i Nort'i Saliña ta 
habrí pa aktividat pa mu- 
cha, hóben, adulto i grandi- 
nan. Pa hür di e sentronan 
di bario por drenta den kon- 
takto ku e atministradónan 
di forma telefóniko òf por 
pasa na e sentro di bario. 
Por 
kontaktá 
atmini- 
stradó di sentro di bario 
Amboina via 777-4141 i 
atministradó di sentro di 
bario Nort'i Saliña via 777- 
3749. Sentro Akseso lo 
informá pronto over di a- 
pertura di e sentronan pen- 
diente i tambe aktividatnan 
di pueblo i pa pueblo. 


KRALENDIJK—E or- 
ganisashon di Miss Teen 
Bonaire Bonaire Interna- 
tional Art & Talent Acad- 
emy, BIATA, ta anunsiá ku 
sr Miles Mercera di Ofisina 
di Turismo di Boneiru, a 


Nombrá pa TCB 
Irlenska Martines embahadora di Boneiru 


nombra Irlenska Martinus 
komo embahadora ofisial di 
Boneiru. Irlenska ta segun- 
do finalista di Miss Teen 
Bonaire 2022. 
Dentro di poko Irlen- 
ska lo biaha pa Punta Cana 


unda e lo representá Bo- 
neiru. 
BIATA ta konvensí ku 
Irlenska lo hasi bon uso di e 
oportunidat pa promové nos 
isla na nivel internashonal. 

Ta sera e siguiente kayanan temporalmente pa 
tráfiko motorisá riba 18 di yüni 2023 entre 
08.00 or i 14.00 or, debí na trabounan di 
mantenshon di roinan di Kaya Internashonal: 
Kaya International: di Kaya Industria 
(rotònde) te ku Kaya Gilberto (Betico) F. Croes 


E área será ta alkansabel pa hende na pia. 
Parker bo outo pafó di e área será i no dilanti e 
barikada. Ta usa e kamindanan pafó di e área 
será komo kambio di ruta.Ta indiká esaki ku 
bòrchi di kambio di ruta. 


Diskulpa pa e inkumbiniensia i danki pa bo 
komprenshon. 


PARTISIPASHON 


Gezaghèber interino, 
R.A. Oleana 


Sekretario Insular, 
mr. C.J.L. Frans 


KRALENDIJK—E 
aplikashon 
`Whatsapp` 
pronto lo lansa 5 funshon 
nobo. Esaki ta konta tantu 
pa usuarionan di Android 
komo Iphone. 


Pa tantu IPhone i Android 
5 Funshon nobo di Whatsapp 


Mensahe di video 
Tur uzadó di Whatsapp 
ta konosí ku e funshon di 
mensahe di bos. 
Dentro di poko ta bini 
un opshon mas aserka, 


mensahe di vidio. 
E vidio por tin un du- 
rashon di 60 sekònde. 
Diferensia lo ta ku un vi- 
deo agregá , no por mand’e 
pa un terser persona. 


Potrèt HD 
E funshon nobo ta hasi 
posibel pa Whatsapp ofresé 
potrèt di kalidat haltu. Nor- 
malmente e aplikashon no 
ta e forma ideal pa manda 
potrèt. E potrètnan ta bira 
mas chikitu, i di e manera 
aki ta uza ménos data. 
Sinembargo, e desbentaha 
ta ku e kalidat ta deteri- 
orá. Pronto esaki lo pasa 
pa historia E usuario por 
skohe pa manda un potrèt 
HD. E kalidat ta keda den e 
aplikashon. Tene kuenta ku 
mester skohe e opshon pa 
foto, sino e servisio lo sigui 
na e manera di ántes. 


Linknan 
E funshon aki ta konosí 
riba e aplikashon di Zoom. 
Si e usuario tin un reunion 
programá, tin un link ku 
lo dirigí bo na e reunion. 
WhatsApp tambe pronto ta 
ofresé e opshon aki. 
Bon di e funshon ta ku 
e por invitá hende den un 
kombersashon ku no ta riba 
e usuario lista di kontakto. 


Diseño nobo 
Usuarionan di What- 
sApp tantu riba un iPhone 


komo riba Android, sa ku e 
servisio ta un tiki diferente 
riba e aparatonan. Pronto 
tur dos vershon lo tin un 
kara nobo. Si primi e bo- 
ton na banda robes abou, ta 
aparesé un lista. Esei den 
futuro serkano lo kambia 
bira piktogram 
WhatsApp Riba An- 
droid ta bolbe haña un apa- 
rensia nobo. E botonan lo 
ta un tiki diferente. 
Ademas, e menú di na- 
vigashon a bai parti abou. 
Ademas, WhatsApp Riba 
Android ta haña un klavia- 
tura nobo pa `emoji.` 


Kombersashon di 
grupo 
E funshon pa komber- 
sashonnan di grupo tambe 
lo ta un tiki diferente 
Riba Android i iPhone. 
WhatsApp ta hasi mas fá- 
sil pa e atministradónan di 
grupo di kombersashon, 
manehá nan. 
Ta bin algun atkisishon 
mas asera. 
Pa kada usuario ta po- 
sibel pa skohe ken por 
agregá mas persona den e 
grupo di kombersá. 


K R A L E N D I J K — 
Djaweps 15 di yüni tabata 
dia ku internashonalmente 
ta para ketu na konsien- 
tisashon di abuzu kontra 
hende grandi. Realidat ta ku 
tin kasonan di abuzu kontra 
hende grandi ta sosodé riba 
Boneiru tambe. 
Por kategorisá abuzu di 
hende grandi den negligen- 
sia, abuso finansiero, abuso 
físiko, abuso sosial i abuso 
seksual. Banda di esaki tin 
tambe abuso emoshonal(òf 
sikológiko) uso di menasa, 
humiashon òf akusashon 
ku ta kousa angustia i sen- 
timentu di bèrgwensa, strès 
òf impotensia. 
Pa lanta konsientisashon 


Ayera djaweps 15 di yüni 
Dia internashonal konsientisashon abuzu di grandinan 


tokante abuso i negligensia 
ku hende grandi ta ekspe- 
rensiá, Asamblea General 
di Nashonnan Uní a dekretá 


dia Mundial pa konsienti- 
sashon pa Abuso Di Hende 
Grandi na 2011. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


AMOR DI TATA 


Skritura: Efesionan 6:1-4 


“I boso, tatanan, no proboká boso yunan na rabia, ma lanta 
nan den e disiplina i instrukshon di Señor.” v. 4(BS) 


AMOR di tata! No tin nada ku por remplasá e amor di un tata. 
Hopi biaha aunke e tata no kumpli kabalmente ku su deber tòg e 
yunan ta lanta ku e deseo di sigui ehèmpel di nan tata. Hende no 
ta perfekto, ma e relashon entre tata i yu ta unu úniko. 


Awe nos ta bai opservá algun karakterístika di e AMOR di un 
TATA Perfekto: DIOS TATA! 
Dios ta Amor – 1 Juan 4:8 
Dios ta Stima hende – Juan 3:16 
Dios ta Pordoná piká – 1 Juan 1:9 
Dios ta Generoso – Romanonan 5:8 
Dios ta Refugio – Salmo 36:7 
Dios ta Eterno – Romanonan 8:38 i 39 


Tarea di tata ta unu úniko, grandi, bunita, asta difísil; ma nos 
tatanan por, pasobra nan tin un ehèmpel perfekto pa nan sigui. I 
komo yunan, laga nos onra nos tatanan terenal pasobra tin prome- 
sa mará na esaki si nos kumpli: bida largu riba tera (Efesionan 
6:2 i 3). Tambe nos mester obedesé nos tatanan (Efesionan 6:1), 
pasobra esaki sigur ta hasi nan tarea komo tata mas suave i lihé. 


Sabi sigur ku nos Dios ta kla pa ofresé nos e Amor berdadero 
ku E so por duna. Pidi Dios pa habri bo kurason pa asina bo por 
risibí i disfrutá di e berdadero Amor di Dios. 


AMOR berdadero ta posibel; busk’é serka Dios Kende ta 
AMOR! 


Gilda Beukenboom-Sintjago 
Produkshon PGM 

12.00 Herensia: 
Filipina Trinidad Winklaar 
13.00 Aki Boneiru: 
Selebrashon Aña di Boi Antoin 
na Magazina Rei 
14.00 Herensia: 
Isberto Martires Bernabela 
15.00 BAPA: 
Reginald de Palm 


16.00 Aktualidat: 
Miles Mercera 
17.00 Aki Bonaire: 
Win Anthony 
18.00 Herensia: 
Alvin Chacuto 
19.00 BAPA: 
Nelgenn Vrutaal (Pilot) 


20.00 Herensia Korsou: 
Virgilio Cesilio Sillé 
21.00 Aki Boneiru: 
Wilbert Josephia 
22.00 Herensia: 
Chamako Bembe ChichiTan 
23.00 BAPA: 
Guillaume & Shaedra 


KRALENDIJK 
– 
Opservadónan di para dia 
tres di yüni a spòt un fla- 
mingo Karibense yòn den 
e área di naturalesa P.N. 
Morrocoy na Venezuela. 


Flamingo yòn di Boneiru opservá na Venezuela 


E flamingo a nase i sal- 
bá na Boneiru. 
Na pia di e flamingo tin 
un renchi hel ku inskrip- 
shon i un renchi numerá 
di metal. Despues di in- 


vestigashon, a resultá ku e 
flamingo ta prosedente di 
Boneiru, kaminda na mei 
2022 a salb’é i despues na 
yüli a pon’é den e santu- 
ario di Cargill Salt. 


A topa ku e flamingo na 
e saliña di salu Punta Bra- 
va i opservadónan di para 
Thore Nornberg, Manuel 
Pérez i Nohelys Diaz, a 
saka su potrèt ku éksito. 
Diaz seguidamente a tuma 
kontakto ku Elly Albers di 
Bonaire Wild Bird Rehab, 
pa mas informashon to- 
kante e para. 
For di informashon, a 
resultá ku a topa ku e fla- 
mingo komo yu na e bich 
di Ocean Oasis na Bo- 
neiru. Despues di un re- 
validashon eksitoso bou di 
guia di Elly Albers, a pone 
un renchi na su pia i lag’é 
den libertat na e santuario 
na Cargill Salt. Esaki ta un 
sitio kaminda e kolonia di 
brui di flamingo di Bonei- 
ru ta permanesé. 
E flamingo akí ta e di 
kuater for di Boneiru ku 
a topa dilanti kosta di Ve- 
nezuela. A notifiká di dos 
na 120 kilometer for di 
Boneiru. E opservashon- 
nan a tuma lugá respekti- 
vamente dia 26 di sèptèm- 


ber i 20 di òktober 2022. 
Esun ehemplar mas bieu 
ku renchi, a keda opservá 
dor di opservadó di para 
Juan Zabrano, na Lagun 
Boca de Uchire, riba un 
distansia di 405 kilometer 
di Boneiru. Esaki a sosodé 
dia 11 di òktober 2022. 
Ounke ku a studia e fla- 
mingo di Boneiru amplia- 
mente, den área Karibense 
ainda no tin prueba di in- 
terkambio entre e popu- 
lashon na e parti nort, prin- 
sipalmente México, Cuba i 
Venezuela. E opservashon 
resien di e flamingo yòn 
ku renchi di Boneiru, ta 
konfirmá sinembargo ku e 
populashon akí ta repartí. 

Eli Deli Cafe B.V. 


ta buska 
Supervisor 


-40 ora pa siman 
-idioma: spaño, ingles i papiamentu. 
-min 3 aña di eksperensia, edat min 25 - max 35. 


Pa mas info yama telefón 795-4709 


Eli Deli Cafe B.V. 


ta buska 
Kok 


-40 ora pa siman 
-idioma: spano, ingles i papiamentu. 
-min 3 aña di eksperensia, edat min 25 - max 35. 


Pa mas info yama telefón 795-4709 


Details Services BV 


ta buska 
personal pa limpiesa 
- Edat 21+ 


Pa mas informashon por tuma kontakto ku 
number di telefón 784-3234 
Pa aplikashon por pasa personal na 
Kaya Atom # 19 Storage 24 


KRALENDIJK 
– 
Despues di a warda añanan 
largu, ta bai konektá otro 
barionan tambe riba e ret 
di kloaka. Esaki Diputado 
Hennyson Thielman di de- 
saroyo espasial, infrastruk- 
tura i medioambiente, a 
duna di konosé. 
Marit Severijnse di Cari- 
bisch Netwerk, ta amplia 
riba e tópiko akí: “Desde 


Despues di a warda hopi 
Mas bario ta konektá riba sistema kloaka 


2014 Boneiru ta hasi uso di 
un sistema di kloaka, pero 
esaki ta konta solamente pa 
edifisionan kantu di kosta. 
Te 2014 tur kas, empresa i 
hotèl, mester a hasi uso di 
nan propio berpùt, òf tanki 
septiko pa awa sushi. 


Dirèkt den laman 
Riba i rònt di e isla tin 
diferente problema di na- 


turalesa i medioambiente. 
Protektornan di naturalesa 
pa hopi aña ta keha tokante 
e problemátika di awa su- 
shi, ku ta hasi e situashon 
mas serio. Kantidat grandi 
di awa no purifiká ta resultá 
den laman i esaki ta dañino 
pa koral. Na mei protektor- 
nan di naturalesa di nobo 
a bati alarma debí na un 
malesa hopi kontagioso di 


koral ku ta afektá ref. 
“Sí bo atendé ku e pro- 
blema di awa sushi, riba i 
na hopi sitio, bo por bringa 
e malesa akí mihó,” biólogo 
di e organisashon di natura- 
lesa, STINAPA, Roxanne 
Francisca, ta bisa. Mas 
fuerte ainda, pa hopi aña tin 
un plan pa esaki. Semper ta 
dura muchu tempu i muchu 
largu i ta diskutí i debatí 
riba tur kos. E situashon akí 
ta laga nos mira ku no tur 
ora tin tempu pa esaki. 


Dentro di poko 
Segun Diputado Thiel- 
man, entretantu awor a 
kùr e plan pa un bon fun- 
shonamentu di e sistema di 
kloaka bon. “Mi ta spera ku 
despues di un luna esaki ta 
serka WEB, pa asina nan 
por kuminsá ku e trabou- 
nan.” 
Ainda no ta purifiká ni 
50 porshento di awa sushi. 
Esaki en realidat ta nada, 
sientífiko Stacey MacDon- 
ald, anteriormente a bisa 
den e poscast ‘De Vergeten 


Klimaatcrisis’. E sistema 
hopi lihé ta yena i tin hopi 
inundashon. Ketu bai awa 
sushi ta resultá den suela i 
pues finalmente tambe den 
laman. No ta trata di sola- 
mente awa sushi di kasnan, 
pero tambe di hospital. 
Te 2020 tabata basha 
awa di tualèt di avion den 
un pos riba tereno di aero- 
puerto. Aña pasá a barionan 
Belnem i Hato, tambe a 
keda konektá riba e sistema 
di kloaka i despues un parti 
di Kralendijk. 


Sin sentido 
Durante e formashon di 
e aktual Gabinete Rutte IV 
na 2021, Wereld Natuur- 
fonds, huntu ku un kanti- 
dat di hende prominente, a 
manda un karta kayente pa 
e formadó ku komo kon- 
tenido, e munisipionan Ka- 
ribense mester bai purifiká 
awa mas lihé posibel. 
Rekuperashon di natura- 
lesa ta sin sentido tanten ku 
no tin purifikashon di awa 
sushi. 


KRALENDIJK/MER- 
KA – Hopi biá ta papia 
ku hopi honor sí ta trata 
di Harvard, pero dor di un 
kaso straño e universidat 
merikano awor ta alkansá 
titular di korantnan na un 
otro manera. 
Parti di Harvard, un di e 
universidatnan di mas pres- 
tigioso na Estádos Unídos, 
ta e skol médiko, establesé 


Skandal na prestigioso Universidat Harvard 
Trahadó tabata bende parti kurpa di hende ilegal 


pegá ku Boston. Ta kulpa 
un anterior trahadó di aten- 
dé ilegalmente ku partinan 
di kurpa. 
Ta trata di e anterior shèf 
di e mortuario di e instituto 
di edukashon médiko. E 
Cedric Lodge akí pa añanan 
largu lo a hòrta i bende parti- 
nan di kurpa di donadónan. 
A hasi donashon di e restu- 
nan mortal akí na e skol pa 


investigashon i enseñansa. 
Pero algun di e partinan 
di kurpa nunka a resultá 
den espasio di duna lès, asi- 
na e sospecho ta. Na lugá di 
esaki, Lodge lo a saka dife- 
rente restu for di e universi- 
dat, pa seguidamente bende 
nan ku terser. 
Mas fuerte ainda, den 
sierto kaso te asta e tabata 
hiba e interesadonan na 


e universidat pa laga nan 
mira su produkto, promé ku 
sera e akuerdo di kompra. 
Segun Hustisia, Lodge 
no tabata su so, a keha tam- 
be su kasá i otro kuater hen- 
de mas, pa negoshá ilegal- 
mente ku partinan di kurpa. 
Ken e kumpradónan tabata, 
no ta kompletamente kla. 
Pero a anterior shèf di 
mortuario lo tabatin tambe 
komo kliente entre otro 
un empresa di Internet ku 
ta bende pòpchi di horor i 


atributonan, RTL Nieuws ta 
skirbi. 
Serka un dil ku un otro 
partido, e pago lo a tuma 
lugá digital ku e siguiente 
teksto: ‘Kabes number sh- 
ete’. E ora ei e pregunta ta 
lanta tòg, kiko a sosodé ku 
kabes number un i number 
seis. 
Entre tantu Lodge no ta 
traha mas na Harvard. E 
universidat ta yama e kaso 
‘horibel’ i a ‘spanta’. 

Ta importante i interesante pa sa di unda nos a bini. Ken tabata nos ante- 
pasadonan? Den un seri di artíkulo BONERIANO ta iluminá orígen di fami- 
anan boneriano, basá riba un estudio hasí pa drs. John Schermer durante 
e periodo di 1993 te 2006. Despues el a pone resultado di su investigashon 
riba e wèpsait www.bonairefamily.com 


1. Di orígen indjan. 
Ta lástima ku no por a 
inkluí e indjannan ku pa 
hopi siglo a habitá nos isla 
di Boneiru, pasobra nunka 
nan no a ser registrá nin- 
gun kaminda, maske ku 
nan tabata kai bou di un 
“kapitein van de Indianen” 
tempu di WIC. Tokante nan 
sistema di biba nos por 
lesa den publikashonnan 
di Frans Booi i estudionan 
arkeológiko ku Jay Haviser 
a hasi aki na Boneiru. Pub- 
likashonnan di Luc Alofs i 
di R.H. Nooijen o.p. tokante 
historia di Aruba i Boneiru 
den futuro lo por yuda trese 
mas klaridat enkuanto e 
poblashon indjan. 


2. Di orígen afri- 
kano. 
E promé katibunan den 
relashon familiar a keda 
registrá na 1744. Riba e 
lista di inventario aki ta 
aparesé pa promé biaha 
nan famnan. Algun ehèm- 
pel: 
Anthonica, 
Bomba 
(Anthony Bomba), Coffie, 
Datto, Domacasse, Folu- 
ba, Frans, Goeloe, Janga, 
Makaai, Wanga. Nos por 
ripará ku den e nòmber- 
nan aki tin e sekuensia di 
alfabèt. Nos ta yama nan e 
promé famianan boneriano 
pasobra mayoria di nan yu- 
nan i nietunan a nase aki 
na Boneiru i nan antepasa- 
donan no tabata aki nan. 


3. Di orígen eu- 
ropeo. 
For 
di 
1709 
Pieter 
Boom tabata asistènt siru- 
hano na Boneiru i tabatin 
tambe kuater kabayerista 
i un sòldá. Na1758 nos ta 
haña e nòmbernan Theu- 
nis Kock, Jan Evertsz, Jan 
Gijsels, Charles Bousingh. 
Na 1764 Michael Romer, 
Cornelis Boekhoudt. 
Na 1769 Thielman, Bis- 
lik i Daal. 
Na 
1780 
Christiaan 
Dammers, Frans de Jongh. 
Na 1782 Frans Thode i 
Semeler. 
Na 1787 Gerrit Raenes. 
Di e ámtenarnan aki nos no 
tin informashon di nan kasá 


NOS FAMIANAN BONERIANO 
(2) 
Investigashon: drs. John Schermer 
Kompilashon: Boi Antoin 


Lista #1, barkunan ku a transportá katibu 


11 transporten van 1701-1704 


duur 
lading 
aantal 
aantal bij 
kinderen 
zuig 
totaal 


Jaar 
naam van het schip 
maanden 
nummer 
vertrekplaats 
vertrek 
aankomst 
vertrek 
vertrek 
doden 


1700 
"Amaboa" 
4.0 
# 92 
d'Elmina 
110 
68 
22 
1 
42 


1701 
"De Vergulde Vrijheyt" 
2.5 
# 93 
Angola 
694 
669 
213 
1 
25 


1701 
"Het Wapen van Holland" 
# 94 
kust van Axdra 
664 
430 
62 
4 
211 


1701 
"De Eva Maria" 
3.0 
# 95 
Loango Boarij 
632 
588 
209 
9 
44 


1701 
"Margaritha Catharina" 
3.5 
# 97 
Loango Boarij 
446 
389 
170 
6 
57 


1701 
"De Vergulde Von" 
7.0 
# 98 
Guinea, kust 
369 
315 
18 
5 
54 


1701 
"Rachel" 
6.0 
# 99 
419 
331 
21 
1 
88 


1704 
"De Vrientschap" 
5.0 
overgenomen 
393 
314 
43 
79 


1704 
"Kasteel van d'Elmina" 
1.5 
# La P 
? 
171 
158 
4 
1 
13 


1704 


"De Nieuwe Beurs 
van Amsterdam" 
4.0 
overgenomen 
653 
615 
127 
8 
38 


11 
11 
4.1 
4551 
3877 
889 
36 
651 


aantal schepen 
11 


gemiddelde reisduur 
4.1 
Maanden 


gemiddelde aantal slaven 
413.7 
per reis 


gemiddelde percentage (%) 
19.5% 
kinderen aan boord 
19.5% 
4.0% 
14.3% 


gemiddelde percentage (%) 
14.3% 
Doden per reis 


overgenomen door schip "de vrientschap" 


van d'Elmina (226), uit accra (27) en uit Fida (140) 


overgenomen door "de nieuwe beurs…" 


uit Loango 
(411), uit Molemba (163) en van het schip "Hollandia" (79) 


i nan yunan den registro di 
Boneiru. Un kos ta sierto 
ku algun di e europeanon- 
an aki a kasa despues ku 
muhénan indjan. 


Traspaso di kultura 
afrikano. 
Ora analisá diferente 
kargashon di barku di kati- 
bu (mira anekso lista 1) nos 
ta ripará ku na bordo taba- 
tin un kantidat signifikante 
di mucha (19%) i asta yu 
na lechi. Ora e kargashon 
yega Kòrsou tabata bende 
mayoria di e katibunan 
adulto ku paisnan di kon- 
tinente merikano. E ora ei 
e famianan hóben tabata 
keda atras den e plantashi- 
nan lokal di West Indische 
Compagnie (mira anekso 
lista 2). Entre añanan 1700 
i 1744 (mira tambe Norbert 
Hendrikse) ta skohe un 


kantidat di famia for di nan i 
barka nan manda Boneiru. 
E barkunan di katibu 
tabata sali for di diferente 
pais na Golfo di Guinee 
manera Guinea, Ghana, 
Dahomey, Kongo, Angola. 
Komo ku e katibunan ta- 
bata bini di diferente pais, 
nan no tabatin un idioma 
komun. Alrededor di 1730 
ta amplia e grupo bieu na 
Boneiru ku famianan hóben 
for di Kòrsou. Mira grafik 
aki bou. E grupo nobo aki 
no ta integrá fásilmente ku 
e grupo bieu, pa falta di un 
idioma komun. Loke nos ta 
mira den e grafik aki bou ta 
tambe ku e grupo di edat 
avansá ku nòmber afrikano 
ta bira ménos i e grupo di 
famianan hóben ta sigui 
oumentá. P’esei traspaso 
di kultura afrikano mera- 
mente a tuma lugá. 

B 


A 


O 


T 


B 


A 


T 


A 


S 


A 


? 


B 


A 


O 


T 


B 


A 


T 


A 


S 


A 


? 


Al (John Alton) Benton ta e 
úniko pitcher di liganan mayor 
ku a enfrentá tantu Babe Ruth 
(1934) komo Mickey Mantle 
(1952)? 


KRALENDIJK/DEN 
HAAG—Den 
añanan 
benidero lo forma mas 
dòkter di kas, dentista i 
sikólogonan. Esei ta loke 
ministernan Kuiper di sa- 
lubridat públiko, Helder di 
Kuido i Dijkgraaf di ense- 
ñansa, siensia i kultura a 
duna di konosé den un karta 


Pa kombatí skarsedat di eo dòkter di kas 
Estudio mas kòrtiku den kuido 


na Tweede kamer. Aktual- 
mente tin hopi siudadano 
ku tin dòkter di kas ni den- 
tista, debí na un skarsedat 
di ámbos. E skarsedat ta 
parse di bai aun mas tantu 
debí na embeyesimentu di 
poblashon. 
E lokalidatnan pa studia 
e diferente fishinan mester 


haña mihó repartishon riba 
Hulanda.Den tur region 
mester tin posibilidat pa 
studia un di e funshonnan 
aki sin limitashon. Flevo- 
land i Zeeland ta e dos 
provinsianan ku e skarsedat 
mas grandi di dòkter di kas 
i dentista rònt Hulanda. 
E kantidat di studian- 


tenan ku ta den formashon 
pa bira dòkter di kas lo 
mester bai oumentu gradu- 
almente. Intenshon ta pa 
na 2026 e kantidat ta 1035. 
Aktualmente ta 870 studi- 
ante. Pa loke ta e estudio 
di dentista, intenshon ta pa 
hasi e estudio 5 aña na lugá 
di 6. Esaki ta posibel den 


eksigensianan ku Union 
Oropeo ta pone pa estudio- 
nan. 
Ta premirá ku aki 10 aña 
lo sinti e efektonan aun mas 
tantu. Tur aña Hulanda ta 
risibí un total di 200 den- 
tista for di eksterior di kual 
60 % ta keda Hulanda. 


KRALENDIJK – Me- 
nasa di retiru, un kahera ta 
nenga di duná bo plaka bek, 
òf un doño di kas ta menasá 
di saká bo afó direpente. 
Habitantenan di e munsi- 
pionan Karibense hopi biá 
no sa unda nan mester ta pa 
yudansa, e bònt di konsu- 
midó di Boneiru, UnKo- 
Bon, ta mira. 
Hendenan ku tin tiki 
plaka, semper mester por 
haña 
yudansa 
hurídiko, 
pero pa e habitantenan di e 
tres munisipionan partiku- 
lar, Boneiru, Sint Eustatius 
i Saba, esaki ta difísil, Wie- 
tze Koopman di UnKoBon, 
ta bisa den un entrevista ku 
Marit Severijnse di Cari- 


Bonerianonan ta haña 
Difísil pa haña ayudo hurídiko 


bisch Netwerk. 
Den henter Hulanda tin 
un lokèt hurídiko, un akseso 
di barera abou pa derecho. 
Pero e tres islanan chikitu 
Karibense ta ekskluí di es- 
aki. UnKoBon ya pa hopi 
aña ta pleita pa ampliashon 
pa Karibe Hulandes. 


Tempu pa lokèt hurí- 
diko 
UnKoBon ke pa Mi- 
nister Weerwind di protek- 
shon di derecho bini ku un 
lokèt hurídiko. E mester 
ta di barera abou, pues un 
kombinashon di un lokèt 
hurídiko i sosial, Koopman 
ta bisa. 
Pasobra awor e hende- 


nan ta bai ku nan pro-ble- 
manan na dòkter di kas, 
òf serka pastor, òf serka 
kuido transmural, òf serka 
un abogado, ku ta hasi sita 
grátis dos ora pa siman. 
No ta asina ku habitan- 
tenan ku un entrada abou 
no por akudí niun kaminda 
pa ayudo hurídiko na Bo- 
neiru, Sint Eustatius i Saba. 
Esun ku ta gana ménos ku 
12.570 dòler pa aña, mester 
bati porta pa ayudo serka 
Rijksdienst Caribisch Ne- 
derland. Esaki ta husga sí ta 
kompensá e kostonan pa un 
abogado. 


Konsiderashon sosial 
“Pero,” 
Koopman 
ta 


bisa, Reino ta paga un 
kompensashon pa esaki ku 
ta asina abou, ku ta sola- 
mente algun abogado tin ku 
ta hasi esaki for di konsid- 
erashon sosial. Hendenan 
dependiente di nan entrada 
abou, tambe mester paga 
un propio suma, entre 28 pa 
196 dòler. Kiko bo ta hasi 
sí un tienda no ke tuma un 
produkto bèk i pues bo no 
por haña bo sèn. Hopi biá 
ta logra den bon konsulta 
ku e tienda, UnKoBon ta 
bisa. Pero no tur ora. E ora 
ei pues na Boneiru no tin 
ayudo hurídiko di kalidat 
pa hendenan ku un entrada 
abou. 


Ménos derecho 
Un otro problema, Koop- 
man ta ripará, ta ku hende- 


nan ta pensa ku nan tin mé- 
nos derecho i nan doño di 
trabou fásilmente por retirá 
nan, òf doño di e kas ku nan 
ta hür sin mas por saka nan 
for di kas. P’esei no mester 
bini un lokèt hurídiko i so- 
sial so, pero tambe un kam- 
paña di informashon grandi 
desde Gobièrnu. 
E mester ta kla ku hen- 
denan ku problema mester 
por akudí un unda pa yu- 
dansa. Tambe sí nan sa ku 
ku nan problema no ta unu 
hurídiko. 
UnKoBon ta bisa ku 
entretantu e mes ta bai in- 
vestigá sí na Boneiru tambe 
por bini ku un komishon 
general di disputa, meskos 
ku na Hulanda, kaminda 
hendenan di Boneiru por 
akudí. 


KRALENDIJK—Junior Rangersnan Jonathan, Sebastiaan, Mickie, Ian i Ra ku 
a pasa nan eksámen di PADI ku éksito. Ta trata aki di PADI Dive Against Debris ku 
Scuba Elite-Bonaire ta ofresé. "Ta maravioso mira kon e hóbennan aki a kolekta 15 
kilo di sushi for di den laman. Impreshonante kon ya nan ta asumí responsabilidat 
di kuida naturalesa riba nan. Sa ku nos ta apresiá boso inmensamente,”asina gerensia 
Scuba Elite a bisa e hóbennan. 


5 Junior Rangers a slag 

For information scan the QR Code 
or visit curoil.com/vacancies 


Curoil Group is a regional supplier of fuel products and services, with a 
strong foothold in the Southern Caribbean region. In its daily operations, 
Curoil Group is responsible for the commercialization and distribution of 
fuel products on the islands of Curaçao, Bonaire and oﬀshore Aruba. 
In order to strengthen our team in Bonaire, we are searching for a suitable 
candidate for the following positions: 


1.1. Oﬃce Assistant - Bonaire 


2. Distribution Driver - Bonaire 


3. Helper - Bonaire 


K R A L E N D I J K - 
-Djárason 14 di yüni, ano- 
chi tabatin un anochi pa 
purbamentu di ròm, den 
kuadro di e ‘Rum Week’ na 
Boneiru. Diferente persona 


Dushi ambiente di Rum Week 


tabata na La Casa Del Ha- 
bano Bonaire, pa e aktivi- 
dat spesial e anochi. Beter 
pa tokadó, tabata presente 
i a duna dushi ambiente, 
Ernesto Pas i Leo Mar- 


tis, tokando músika alegre 
pesnan 
presente. 
Riba 
potrèt un parti di e aktivi- 
dat, entre otro hendenan di 
TCB i BON HATA, pre- 
sente. 

KRALENDIJK -- Di 
djárason 31 di mei te ku dja- 
mars 13 di yüni MHC Kind 
& Jeugd (Hi5) a partisipá 
na e kurso ‘Transcultureel 
systeemgericht werken’. Ta 
trata di un módulo spesi- 
alisá di ‘Expertisecentrum 
Transculturele Therapie’ di 
Hulanda. E kurso aki tabata 
bou di guia di Glenn Hel- 
berg i Fariba Rhmaty. 
Sentral den e kurso ta- 
bata pará ròl di e terapista 
transkultural, pa ta eksakto 
e konosementu i abilidat- 
nan di kua komo terapista 
transkultural bo mester dis- 
poné. Aki ta bai entre otro 


Kurso interesante pa personal di Hi5 
En buska di fuentenan di forsa na Boneiru 


tokante e konosementu di 
teorianan di komunikashon, 
antropologia kultural (e.o. 
kulturanan di ami i nos), 
sistemanan di teoria etc. 
Konteksto ta bai entre 
otro tokante konstelashon 
di e poblashon di Boneiru, 
kon esaki ta realmente. Kon 
kultura di e isla aki ta hinká 
den otro, kua ta e tradishon- 
nan, kua ta e norma i balor- 
nan ku ta mantené aki? Kua 
ta historia di e isla? Ki ròl 
religion i otro kreensianan 
ta hunga? 
Tambe ta importante pa 
sa kon hendenan di e isla 
ta mira e kuranderonan ku 


ta aktivo den nan komuni- 
dat? Kuranderonan manera 
haladó i otro tiponan di 
kuranderia. E kurandero- 
nan tambe ta fuentenan di 
forsa di kua habitantenan di 
e isla ta hasi uso? 
Komo ku den e sistema 
di 
terapia 
transkultural 
fuentenan di forsa ta hunga 
un ròl importante, a de- 
diká atenshon èkstra na e 
parti aki durante e kurso. 
Mas mihó ku por diskribí 
un fuente di forsa ta komo 
algu, un ser òf un hende na 
kua un hende ta dirigí su 
mes pa buska forsa òf in- 
spirashon ora ku e ta den 


nesesidat, òf mester di otro 
sorto di yudansa. 
Pa haña sa mas di e 
fuentenan di forsa na Bo- 
neiru a hasi apelashon riba 
Fundashon Históriko Kul- 
tural Boneriano (FuHiKu- 
Bo). I riba petishon di Hi5 
e fundashon aki a hinka un 
programa den otro tokante 
fuentenan di forsa natural i 
spiritual di Boneiru. 
E programa tabata kon- 
sistí di presentashon di un 
video kompilá di e doku- 
mental ‘Kuranderia’ ku ta 
atendé diferente forma di 


kuranderia natural i spiri- 
tual na Boneiru. 
Despues tabatin espasio 
pa diskushon i interkambio 
ku Bòi Antoin. 
Finalmente 
a 
bishitá 
kurandero Vicente (Chen) 
Winklaar, kende a splika 
kiko su trabou ta enserá. 
E kursistanan a ekspe- 
rensiá tantu e dokumental 
komo e seshon di diálogo 
ku Bòi Antoin, tambe bishi- 
ta na e kurandero en kes- 
tion, komo impreshonante i 
instrukshonal. 


K R A L E N D I J K / 
BRUSSEL—Dentro 
di 
poko tur persona ku mester 
pidi visa pa drenta Hulanda, 
por hasi esaki di forma di- 
gital. Negosashonan entre 
paisnan di Union Oropeo i 
Parlamento Oropeo ta tra- 
hando riba realisashon di 
esaki. 
Biaheronan di dos parti 
grandi di mundu mester 
di visa pa drenta teritorio 


E ta den proseso 
Visa Oropeo pronto lo ta digital 


oropeo. Pa por hasi esaki, 
nan mester akudí na em- 
bahada. Idea ta pa hasi e 
proseso pa pidi visa mas fá- 
sil awor ku e partidonan a 
yega na un akuerdo ku otro. 
Un persona den futuro 
serkano por hasi petishon 
pa visa onlain pa paisnan 
den union oropeo. E ta ri- 
sibí e visa di forma digital i 
lo no ta mas komo un steker 
den pasaporte. 

KRALENDIJK – Trip- 
pin Tuna ta un obra di arte 
biahero di artista Fred Ros, 
un buní di stal di kasi sinku 
meter largu, trahá na man 
na Hulanda. Aktualmente 
e artista ta biaha ku e buní 
dor di Hulanda, te na mo- 
mentu ku e haña su kas mas 
lat e aña akí na Boneiru. Ta 
e intenshon di e artista pa 
‘Tippin Tuna krese te un 
ikono pa Boneiru. E monu- 
mento mas popular bou di 
awa. Esaki di akuerdo ku 


Trippin Tuna ta biaha via Hulanda pa Boneiru 


un publikashon di Bonaire. 
nu 
E proyekto di arte a ku- 
minsá ku e tema di un tipo 
di Trippin Tunna na Bonei- 
ru. Por mira esaki den Re- 
stuarant Macaroca na Ca- 
ribbean Club. Ei nan tin un 
muraya di un miniatura di 
Trippin Tuna i foto ku tek- 
sto. Riba e fotonan ta mira 
kon e buní na miniatura ta 
lanaa den Laman Karibe. 
Desde 26 di mei, e arti- 
sta a kuminsá riba tera i riba 


laman, ku e buní grandi dor 
di Hulanda. Asina el a hiba 
Trippin Tuna na entre otro 
Leeuwarden, Harlingen i 
Terschelling, pa un bishita. 
Durante e bishita na Ter- 
schelling, a laga e buní bai 
awa serka di Engelshoek, 
un banki di santu wèst di e 
isla i despues a bolbe sak’é. 
E lunanan ku ta bini 
Trippin Tuna lo bishitá 
tambe ainda entre otro Sail 
Den Helder, Zwarte Cross 
i serka Bernie’s Beachclub 


na Zandvoort, durante e 
GrandPrix F1. Ta hasi ya- 
mada na hendenan pa na 
kaminda saka potrèt di e 
obra i kompartí esaki ku e 


artista via Whatapp. Tambe 
nan por tag @trippintuma, 
usando Facebook i Insta- 
gran momentu ku pone e 
foto di e buní. 

Ta bunita pa mira momentu ku kompanianan ta bai 
èkstra mia pa e studiantenan di fishi di MBO. E mane- 
ra kon e guianan ta motivá e studiantenan i hasi es- 
fuerso pa nan riba tereno di trabou. ROA CN ta deseá 
tur studiante tur klase di éksito durante nan último 
simannan na e kompanianan. 


Studiantenan motivá 


Piskadónan ku ta mara nan boto na e waf dilanti Rain Fishes, hopi biá ta limpia piská 
na un espasio ku a konstruí spesial pa esaki. Esaki a bira un atrakshon pa turistanan 
ku ta trafiká riba Malekon, manera por mira riba e foto. 
Atrakshon pa turista 


Sweet Tamarind 


ta buska 
-1 help-kok 


Mas inf. tel. nr. 795-2115 


Openbare Liquidatieaankondiging 


Stichting Fundashon Karpata, werd opgericht 
op 17 september 1999 te Bonaire bij notaris 
Maarten Maartense. De stichting werd opgericht 
door een bestuur deze bestond uit drie 
bestuursleden. Bij de Kamer van Koophandel en 
Nijverheid Bonaire is de stichting niet actief. 


Cactus Accounting Services N.V. is aangesteld als 
vereffenaar door het Openbaar Lichaam Bonaire. 


Het doel van deze aankondiging is om transparantie 
te bieden en ervoor te zorgen dat alle betrokken 
partijen op de hoogte zijn van het liquidatieproces. 
Wij zijn toegewijd om de liquidatie uit te voeren in 
overeenstemming met de geldende wetten en 
voorschriften, waarbij een eerlijke verdeling van 
activa onder onze crediteuren wordt nagestreefd 
en de verplichtingen worden nagekomen. 


Crediteuren van Stichting Fundashon Karpata 
worden verzocht hun vorderingen, samen met 
ondersteunende documentatie, in te dienen bij 
de liquidator binnen 15 dagen na publicatie 
datum. Dit kan per emailadres: 
info@cactusaccounting.com 


Wat bieden wij? 


Inschaling hangt af van je achtergrond en werkervaring en vindt plaats in FWG 60 
(min $ 4.017,- en max $ 5.844,-). De bedragen zijn bruto per maand bij een fulltime 


dienstverband (40 uur). We bieden een contract voor de duur van één jaar, met 
mogelijkheid tot verlenging. 


Verder bieden we een dynamische werkomgeving met ontwikkelmogelijkheden en 
goede secundaire arbeidsvoorwaarden. Zo draagt MHC ruim bij aan je pensioenopbouw 
en wordt er tegemoet gekomen in de eventuele verhuis- / emigratiekosten. 


Tot slot zetten wij ons in om in 2025 opnieuw de opleiding tot 
gezondheidszorgpsycholoog aan te bieden in samenwerking met Rino Zuid. 


Ben je nieuwsgierig geworden? 


Ga scan dan de QR-code of ga naar onze website www.mentalhealthcaribbean.com 
voor meer informatie. 


Acquisitie wordt niet op prijs gesteld. 


Mental Health Caribbean (MHC) verzorgt de geestelijke 
gezondheidszorg op Caribisch Nederland. Onze ambitie 
is de kwaliteit van het leven van de inwoners van 
Caribisch Nederland te verbeteren. 


We zijn momenteel op zoek naar een 


Psycholoog 


(32-40 uur per week. Standplaats: Bonaire) 

Awèl sí. Si ta Sara ta bini sí 
tur hòmber ta kontentu. 
Nos ta blo keda maha to- 
kante stòf di Sahara ku ta 
bini aki banda. 


- 
DEN PASONAN DI BÒI 


Anke ku kada fayesimen- 
tu di un hende ta difísil 
pa prosesá, e morto di 
Toontje Nicolaas djárason 
último no a shòk mi asina 
tantu, pasobra mi tabata 
ripará ku su salú tabata 
bayendo atras pa basta 
tempu kaba. Mi no a mir’é 
hopi tempu, pero tabata 
puntra p’e sí. E último per- 
sona ku mi a puntra pa 
Toontje resien tabata su 
yu Anthony. El a splika ku 
no tabata bayendo asina 
bon mas ku su tata. Pa 
mi tende djárason ku el a 
fayesé. 


*** 
Manera m’a skirbi den 
BONERIANO di ayera, pa 
mi e tabata un luchadó, un 
figura markante, ku ta laga 
su stèmpel atras riba hopi 
tereno. Mas aleu Toontje 
tabata un persona honesto 
i íntegro, servisial, kla pa 
yuda. 
*** 
Ami a konosé Toontje den 
diferente 
aspekto, 
pero 
mas tantu den un komi- 
shon ku den dékada ochen- 
ta i parsialmente nobenta 
tabata organisá yegada i 
bishita di San Nikolas na 


Boneiru. Toontje pa hopi 
aña tabata presidente di e 
komishon aki. Komo tal tur 
aña e tabata hasi un ya- 
mada riba mi pa interpretá 
e papel di San Nikolas na 
yegada. 
Toontje 
tabata 
un luchadó inkansabel pa 
mantené i engrandesé e 
fiesta di mucha aki, den 
tempu ku ainda nos no ta- 
bata asina ‘sabí’ pa mira e 
supuesto deskriminashon 
rasial ku ta skondí tras di e 
selebrashon aki. 
*** 
Su nòmber ofisial tabata 
Dionisio Petronio Antonio 


Nicolaas, nasé dia 9 di òk- 
tober 1949 na Boneiru. E 
tabata konfrontando pro- 
blema ku su salú pa aña- 
nan kaba, pero el a lucha te 
ora ku no tabata por mas. 
Toontje a nase i lanta den 
e bario Sabana komo yu di 
e konosido selador Chon 
Nicolaas i Jacintha Gomes. 
Nan tabata un famia kon- 
sistiendo di kasi solamente 
mucha hòmber. 
*** 
Den 
mésun 
tempu 
ei 
Toontje tabata bishitá mi 
kas ku regularidat. Den 
e tempu ei mi tabata biba 
den Antriol Pabou. Un dia 
mi a drai un kasèt ku un 
diskurso di Broertje Jan- 
ga, lider di Partido Obrero 
Boneriano. Toontje a keda 
impreshoná pa e diskurso 
elokuente aki di Broertje 
Janga. El a bisa despues 
ku ta un hende asina mes- 
ter pa dirigí Boneiru. E ta- 
bata deseá pa nos aserká 
Broertje, ku mi tabata ko- 
nosé bon, pa yud’é ku su 
partido. I asina a sosodé. 
Te asta Toontje kier a subi 
lista mes di POB di Broertje 
Janga. El a firma tambe un 
formulario di disponibilidat 
pa subi lista di e partido ei. 
Pero kosnan a kana otro, 
dunando un buelta sor- 
prendente den historia di 
polítika riba e isla aki. 
*** 
Kiko a pasa? E integrashon 
di loke por a yama Grupo 
Toontje den Partido Obrero 
Boneriano no a sigui, pa 
motibu ku Broertje Janga 
no kier a laga su kompañe- 
ro di partido Elias Bernabe- 
la kai. Tabata un kondishon 
ku Grupo di Toontje a pone, 


E rúbrika aki no ta kos di tur dia den BONERIANO. Ta ora mi tin tempu, gana i 
tópiko pa skirbi ariba e ta sali. E tres elementonan aki ta hunga un ròl den sali- 
mentu di e rúbrika aki. E ta mas tantu un kos pa tene mi okupá, pa no lubidá e 
arte di skirbimentu. Tene tambe e dedenan fleksibel. Tene e tinu bei, purba pa no 
kai den ripitishon. 


pero ku Broertje Janga no 
por a kumpli kuné. Pero 
mientrastantu Elias Ber- 
nabela, sekretario di Ob- 
rero, a laga Toontje firma 
e formulario di disponibili- 
dat pa subi lista di e par- 
tido blou. 
*** 


Ora ku e integrashon di 
Grupo Toontje den Obrero 
no a logra Toontje, huntu 
ku mi, Deis Schermer, 
Harold Sint Jago i algun 
otro persona a lanta un 
partido nobo, Partido di 
Akshon Nobo (PAN), ku 
a partisipá na elekshon 
di Konseho Insular dia 
25 di aprel 1983. Un lista 
sin kabesante, pa motibu 
ku e dokumento ku el a 
firma pa subi lista di POB 
a keda eksistí. 
*** 
PAN a bai diferente elek- 
shon, sin nunka yega 
sufisiente voto pa drenta 
Konseho Insular. 
Sinembargo, apesar di 
esaki, PAN a pone su 
stèmpel den arena polí- 
tiko boneriano, biniendo 
ku un otro manera di hiba 
polítika. Un forma sin 
atake personal. Hende- 
nan ku a asosiá despues 
ku PAN tabata Arthur 
Sealy, Ludovico Nicolaas, 
Carlos Goeloe i mas. 
Anke mi mester bisa ku 
Toontje mester a hasi es- 
fuerso grandi pa kontené 
su mes pa no ataká bèk 
ora ku algun lider di UPB 
tabata atak’é asta per- 
sonal sin eskrúpulo. 
*** 
Deis Schermer tabata man drechi di Toontje den PAN. Aki mi ta entrevistando Deis 
tokante PAN. Nos tabatin eksperensianan interesante huntu. 

ARUBA 
KÒRSOU 


WILLEMSTAD 
– 
Ministerio di Enseñansa, 
Siensia, Kultura i De- 
porte (ESKD) ta informá 
a entrega resultadonan 
pa aña eskolar 2022/2023 
di e Eindtoets Funderend 
Onderwijs (EFO) a keda 
entregá na tur Direk- 
tiva di Skolnan. Un total 
di 1696 alumno a pasa 
pruebanan di EFO. Un 
kantidat di 85 alumno a 
bai AGO, 477 alumno a 


Resultadonan di pruebanan final EFO 


bai HAVO i 1106 alumno a 
bai VSBO. 
E trayekto di EFO ta 
kordiná pa Sektor di Ense- 
ñansa i Siensia den es- 
trecho kooperashon ku Di- 
rektiva di Skolnan i Sentro 
di Ekspertisia pa Èksamen 
i Pruebanan. Di un forma 
digital i elektróniko kon- 
forme e norma i kriterionan 
a prosesá e informashon di 
kada alumno kaminda ta 
salbaguardiá e informashon 


i seguridat di datos pa 
yega na e resultadonan 
verídiko. 
Ministerio di ESKD 
por mira bèk riba un 
trayekto di EFO eksitoso 
kaminda huntu ku tur Di- 
rektiva di Skol a traha i 
yega na e resultadonan 
final aki. Den transkurso 
di e dianan aki tur alum- 
no i mayor ta haña resul- 
tadonan personal di kada 
alumno. 


WILLEMSTAD--Tim 
di Maneho di Kuerpo Poli- 
sial Kòrsou a tuma nota di 
un veredikto resien kon- 
tra di un kolega ku a haña 
sentensia pa un aktuashon 
durante di ehekushon di su 
trabou, ku na su huisio el a 
aktua konforme di su kon- 
senshi. 
A base di esei, Tim di 
Maneho a tuma diferente 
akshon, pa evitá mas tipo 
di senarionan asina’ki lo 


Akshon di Tim di Maneho a base di veredikto 


ripití den futuro. 
Tim di Maneho a aserká 
tantu Ministerio Públiko, 
“Landsrecherche” 
komo 
Prokuradó General, pa yega 
na un mihó sinkronisashon 
i Ministerio Públiko a mus- 
tra su disponibilidat pa 
organisá seshonnan di in- 
formashon pa trahadónan 
di Kuerpo Polisial, kon pa 
mas mihó apliká e instruk- 
shon di trabou. 
Tambe Tim di Maneho 


a hiba kombersashon ku 
Minister di Hustisia tokan- 
te di asistensia hurídiko na 
koleganan den tipo di kaso- 
nan asina. 
Mas leu maneho a hasi 
un apelashon na minister 
pa bini ku un proposishon 
di adaptashon den e lei 
di kódigo penal tokante di 
sanshon ku ta imponé na 
momentu ku kometé un 
infrakshon a base di e in- 
strukshon di trabou. 


Tim di Maneho no ta 
laga nada impidié di hasi su 
miembronan konsiente ku 
mirando ku nan ta forma 
parti di un organisashon ku 
ta disponé di monopolio di 
uso di forsa den un estado 
di derecho, ta investigá nan 
aktuashon i husgá di forma 
krítiko dor di diferente 
instansia. Esaki sinembar- 
go no mester impedi nan 
di hasi nan trabou na un 
manera desidido. 


E responsabilidat ta sintá 
tambe serka Tim di Maneho 
mes pa sòru pa kontinuidat 
di e entrenamentunan inte- 
gral di e profeshon polisial 
i ku tur miembro realmente 
ta partisipá na esakinan. 
Solamente dor di reforsá 
e abilidatnan i keda amplia 
konosementu por garantisá 
ku polis lo hasi su trabou 
di un forma profeshonal i 
korekto na protekshon di e 
komunidat di Kòrsou. 


WILLEMSTAD— 
Djaweps 15 di yüni Kòr- 
sou a lanta un bia mas sin 
koriente. Tabata den ora- 
nan di mainta ku koriente a 
bai rònt Kòrsou. Aqualec- 
tra riba su kuenta di Face- 
book a duna di konosé ku 
motibu di e `black out` ta 
debí na un korto sirkuito. 
Esaki lo mester a sosodé 
na e planta na Mundu 
Nobo. E korto sirkuito a 
sosodé den e sistema ku ta 
regulá koriente. 
Debí na e situashon 
aki, skolnan tabata será. 
Sektor komersial pa gran 
parti tambe tabata sera. 
Algun ku tabata dispone 


Kòrsou un bía mas sin koriente 


di generator por a operá. 
Promé ku BONERI- 
ANO a sera e edishon di 
awe por a komprondé ku 
Aktualmente 70% di Kòr- 
sou tin koriente. Manera ta 
e kaso ku e último `black 
out` lo pone koriente bek 
gradualmente. 
Pa loke ta siman ku a 
pasa, e kompania e duna 
di konosé ku katapila di un 
kompania tabata koba i es- 
aki a kibra un waya mayó 
di Aqualectra na Parera. 
Pa kolmo e kompania no a 
avisá Aqualectra . 
Ta deliberando pa aser- 
ka e kompania pa kubri 
gastunan. 


WILLEMSTAD--Par- 
lamentario pa frakshon di 
MFK, Ramón Yung ta fe- 
lisitá Gabinete Pisas II ku e 
resultado positivo indiká pa 
IMF últimamente i p’esei 
mes e ta kere ku mester 
duna Cesasr loke ta di Ce- 
sar i duna Gabinete Pisas 
II tambe loke ta toka Gabi- 
nete Pisas II. 
Resientemente Fondo 
Monetario 
Internashonal 
den nan “Concluding State- 
ment” a indiká ku despues 
di un periodo largu di kon- 
trakshon ekonómiko, eko- 
nomia di Kòrsou ta rekupe- 
rando danki na e kresementu 
den sektor di turismo i in- 
bershonnan kuantioso den 
sektor privá. Frakshon di 
MFK sigur ta sumamente 
kontentu ku e resultadonan 
presentá pa IMF. Esaki ta 


Segun Ramon Yung 
“Mester duna Cesar loke ta di dje 


un muestra ku tur esfuerso i 
sakrifisio ku Gabinete Pisas 
II a hasi di forma konhun- 
to, ta dunando su frutanan. 
Fuera dje kresemente eko- 
nomiko den 2021 i 2022, 
IMF ta premirá ku tantu 
2023 komo 2024 lo bai tin 
kresementu ekonómiko. In- 
flashon tambe ta proyektá 
un moderashon di 3.7% den 
2023 pa 2.0% den término 
medio. 
Drechamentu di fasili- 
datnan na skol ku yudansa 
di Ulanda, invershon den i 
drechamentu di diferente 
fasilidat deportivo i ini- 
sio dje proseso di digita- 
lisashon den sektor di ense- 
ñansa, tur huntu a kontribuí 
den desaroyo i kresementu 
ekonómiko. Pasó den e 
mundu moderno di awen- 
dia, digitalisashon i akumu- 


lashon di dato ta sumamente 
importante pa por midi kre- 
sementu ekonómiko di un 
pais. Den sektor di hustisia, 
despues di vários aña taba- 
tin desaroyo manera dre- 
chamentu di fasilidatnan na 
Barber, fasilidatnan pa sera 
migrantenan iregular na 
SDKK, rekonstrukshon di 
kushina na SDKK i tambe 
aselerashon di e proseso 
pa otorgashon di pèrmit na 
migrantenan iregular, tur ta 
faktornan ku ta aportá den 
desaroyo positivo di bo 
ekonomia. 
Resientemente a habri 
frontera ku Venezuela. Ku 
yudansa di un inyekshon di 
1.5 mion florin dje minis- 
terio pa asuntunan general, 
e ministerio di asuntunan 
sosial a duna inisio na e 
pro-seso pa drechamentu 


di 100 bibienda pa esnan di 
ménos rekurso. Min. Pres 
Pisas últimamente tabata 
testigu dje firmamentu di 
akuerdo entre RdK i Global 
Oil Management Group, 
ku lo konsentrá nan ak- 
tividatnan den produkshon 
i eksportashon di asfalt i 
despues 
tambe 
produk- 
shon di entre otro diesel pa 
eksportashon. 
Frakshon di MFK ta 
konvensí ku tur e akshon- 
nan aki kombiná ku un 
maneho stringente i kon- 
tinuo den kumplimentu ku 
“compliance” i proksimam- 
ente introdukshon di e lei di 
“online gambling”, huntu 


ku implementashon di me- 
didanan pa redusí gastu 
den e sektor di kuido, sigur 
lo aportá na fortifikashon 
i kresementu di ekono- 
mia di pais, mas di lokual 
IMF mes ta indiká den su 
pronóstiko pa loke ta 2023 
i 2024. Ounke, mester para 
ketu tambe na e indikashon- 
nan di IMF, esta ku mester 
bini ku mihó kondishon i òf 
fasilidat pa esnan mas vul- 
nerabel, miéntras ku digi- 
talisashon i mehorashon 
dje servisio públiko tambe 
ta aspektonan ku meresé 
atenshon pa dje forma ei 
komplementá e proseso di 
kresementu ekonómiko. 

NIEUW ZEELAND – 
Korte na Nieuw-Zeeland a 
sentensiá e hòmber Hulan- 
des, Bram van der Kolk. 
Na dos aña i mei di prizòn 
pa fasilitá download ile- 
gal, manera pelíkula di e 
anterior empresa di Inter- 
net Megaupload. Anteri- 
ormente lo a ekstradit’é 
pa Estádos Unídos, pero 
despues di un akuerdo, e 


Debí na download ilegal di Megaupload 
Hulandes sentensia na kastigu di prizòn 


por a keda husgá na Nieuw- 
Zeeland. 
Van der Kolk tabata pro- 
gramadó prinsipal serka 
Megaupload, e empresa 
di e empresario di Internet 
Kim Dotcom, nòmber real 
Kim Schmitz. 
Megaupload tabata un di 
e sitenan mas popular ka- 
minda por a rekargá i baha 
pelíkula, show di televi- 


shon i muzik. 
Hopi 
usuario 
ku 
ta 
download sinembargo ta 
hasiendo esaki ilegal. Na 
2012 FBI a trese esaki na 
lus di dia. 
E kaso hudisial kontra 
e empresa di Internet ta 
kanando ya 11 aña, pero 
awor numa pues a bini un 
veredikto tokante e embol- 
bimentu di van der Kolk. 


HEERLEN – Polis a 
detené shete personal pa 
maltrato di kuater hende 
den un negoshi na Sittard, 
den e anochi di djamars 
pa djárason. 
Un hòmber a yama Po- 
lis, pasobra segun e mes 
a bisa, el a keda maltratá 
den e negoshi. 
Segun De Limburger, 
e hòmber a hui. A hañ’é 
pafó sunú ku su mannan 
mará. Polis no ke konfir- 
má sí en realidat ta trata 
di un sekuestro. 
Na e sitio Polis a 
deskubrí ainda tres otro 
probabel víktima. Ta trata 
di tres hòmber di Lim- 
burg. 


HULANDA – Na skol- 
nan kaminda muchanan 
promedio ta eksperensiá 
mas strès i kaminda nan tin 
ménos posibilidat pa dis- 


Dor di strès i plaka 
Un di kada tres mucha di skol básiko ta presta ménos 


traí, e prestashon di siña ta 
abou. Esaki a sali na kla for 
di un investigashon. 
Prinsipalmente 
pro- 
blema di plaka, ta kondusí 


na strès serka muchanan. 
Unu riba kada tres mucha 
den grupo 5, tin molèster 
ku esaki. 
Tin sí ku akseso na kul- 
tura, òf otro forma di di- 
bertishon, e ora ei esaki tin 
un influensia positivo riba 
prestashon di siñamentu. 
Kasi 800 skol básiko a 
partisipá na e investigashon 
‘Kansenongelijkheid 
in 
Nederland’ di SEO Econo- 
misch Onderzoek. A ehe- 
kutá e investigashon riba 
enkargo di ABN AMRO 
Foundation i Jeugdeduca- 


tiefonds. 


Situashon na kas 
Banda di e situashon 
na skol mes, e situashon 
na kas tambe parse ta di 
gran importansia riba e 
prestashon di siñamentu di 
e muchanan. 
Asina muchanan ku ta 
krese den famia ku ménos 
entrada, ménos ku 20 mil 
euro, a keda tumá promedio 
den e konseho di e kuadro 
di fishi, miéntras muchanan 
for di famia ku un entrada 
mas haltu, 40 mil euro, pro- 


medio ta haña konseho pa 
HAVO. 
Pero e entrada di mayor- 
nan no ta determiná tur kos. 
Asina e minimalisashon di 
strès i e mehorashon di po- 
sibilidatnan di dibertí, tin 
mesun efekto ku e oumento 
di entrada di famia ku 10 
mil euro. 
Sí muchanan tin mas po- 
sibilidat pa dibertí, manera 
hasi deporte, deskubrí natu- 
ralesa òf keda serka amigu, 
esaki tin tambe un efekto 
positivo riba nan prestashon 
di siñamentu. 


Shete detenshon pa maltrato 


Mester a hiba dos di e 
kuater víktimanan hospi- 
tal. 
Tres otro a keda detené 
den e negoshi riba sos- 
pecho di embolbimentu 
di e maltrato. 
Ta trata di dos hòm- 
ber di Sittard i un dama 
hóben di Polonia. Mas lat 
mesun anochi ainda a de- 
tené kuater hòmber riba 
sospecho di embolbimen- 
tu di e maltrato. 
Tur sospechoso ta será 
bou di limitashon, 1Lim- 
burg ta informá. 
Esaki ta nifiká ku nan 
por tin kontakto sola- 
mente ku nan abogado. 

ORANJESTAD 
-- 
Aruba Airport Author- 
ity N.V. (AAA) a tuma 
nota di un publicacion cu 
varios medio local a pu- 
blica relaciona cu e desar- 
oyonan positivo den trans- 
porte aereo na Aeropuerto 
di Aruba. 
Regularmente AAA ta 
comparti e desaroyonan 
aki cu su socionan ex- 
terno den e industria di 
aeropuerto y di aerolinea. 
Ainda no a comparti local- 
mente e desaroyonan mas 
recien cu e stakeholders y 
prensa local. 
No obstante, aeropuer- 
to su aña 2023 a cuminsa 
riba bon pia, mirando cu a 
ricibi mas di 560.000 pa- 
sahero den e prome cinco 
lunanan di e aña, esaki ta 
indica un recuperacion di 
104% den comparacion cu 
e mesun periodo pero di 
aña 2019. 
Queen Beatrix Inter- 
national Airport (AUA) 
ta sigui experencia un de- 
manda pisa despues di un 
aña 2022 sumamente exi- 
toso. Compara cu e prome 


Te cu luna di mei 2023 
AUA Airport a conoce un recuperacion di 
104% den trafico di pasahero 


cuater lunanan di aña 
2019, trafico a aumenta cu 
un 4.2%, indicando un re- 
cuperacion di 104%. Du- 
rante e periodo ey, AUA a 
ricibi mas di 20 aerolinea, 
operando mas di 4.000 
vuelo y conectando Aruba 
na mas cu 30 diferente 
destinacion. 
Tambe por a mira un 
crecemento 
fuerte 
den 
AUA 
su 
mercadonan 
clave, 
particularmente 
den Norte America y La- 
tino America. E mercado 
Norte Americano a conoce 
un aumento di 4.7% den e 
prome cinco lunanan di 
aña 2023, 
Merca a conoce un au- 
mento di 3.5% y Canada 
un 57.3% compara cu aña 
2019. E mercado Latino 
Americano ta creciendo 
riba un bon ritmo, el a al- 
cansa un recuperacion di 
101% den comparacion 
cu aña 2019, cu Colombia 
aumentando un 9% com- 
para cu e mesun periodo. 
E cantidad premira di 
pasahero y movecion di 
avion cu lo atende cu ne 


pa e aña 2023 ta mustra 
hopi positivo y prome- 
tedor y ta cla pa alcansa un 
recuperacion di 108% pa 
aña 2023 compara cu aña 
2019. Esaki lo nifica un 
crecemento di 13% com- 
para cu e trafico y pasa- 
hero cu a atende cu ne na 
aña 2022. 
Cu e desaroyonan posi- 
tivo aki, AUA ta sigui mira 
un interes significativo y 
oportunidad pa expande e 
mercado actual, asina ta 
permiti mas desaroyo y 
diversificacion den e mer- 
cadonan. 
American 
Airlines, 
AUA su aerolinea di mas 
grandi, recientemente a 
anuncia un aumento den 
su capacidad pa Aruba. 
Cuminsando na juni di e 
aña aki, e aerolinea lo o- 
pera vuelo dobel diario 
den su ruta Charlotte-Aru- 
ba, ta bay aumenta di 1 pa 
8 vuelo pa siman pa e ruta 
di 
Philadelphia-Aruba, 
den comparacion cu aña 
2019. Ademas, e aerolinea 
lo aumenta servicio den su 
ruta di Miami-Aruba den 


luna di september y octo- 
ber, bayendo di vuelo dia- 
rio pa dobel vuelo diario. 
JetBlue su di dos aerolinea 
di mas grandi, a anuncia 
cu lo regresa cu e ruta di 
Newark-Aruba, cu ta bay 
inicia dia 17 di juni di aña 
2023 y ta bay ta operacio- 
nal riba diasabra. Spirit 
Airlines tambe a confirma 
un aumento den servicio 
den su ruta di Fort Lauder- 
dale-Aruba, for di 2 vuelo 
pa siman riba diaranson y 
diasabra, pa vuelo diario 
durante e temporada di 
winter 2023/2024. 
Recientemente, 
Delta 
Airlines a anuncia cu lo 
aumenta su capacidad y 
operacion di vuelo pa e 
temporada di winter. Entre 
e anuncionan aki, e aero- 
linea a indica cu lo tin un 
aumento den frecuencia pa 
Aruba cuminsando januari 
di aña 2024 door di agrega 
un di dos vuelo diario pa 
su ruta di Atlanta-Aruba. 
Ku e anuncio di Air 
Canada, caminda lo reini- 
cia su ruta Toronto-Aruba, 
Canada tambe lo mira 
crecemento na aña 2023. 
Air Canada lo tin tres vue- 
lo pa siman cuminsando 
november di e aña aki. 
WestJet tambe a anuncia 
un aumento den frecuen- 
cia di vuelo pa e tempo- 
rada di winter 2023. 
Aeropuerto di Aruba 
tambe lo yama bonbini 
na diferente aerolinea e 
aña aki, un di nan ta LA- 
TAM Group, cu e anuncio 
di vuelo non-stop entre 
Aruba y Lima,Peru cum- 
insando na december di 
e aña aki. E servicio lo 
cuminsa cu un frecuencia 
di tres vuelo pa siman, o- 
pera pa un Airbus 320, cu 
ta conta cu un capacidad 
di 174 pasahero (12 pre- 


mium economy y 162 den 
economy of cu un Airbus 
319 cu ta conta cu un ca- 
pacidad pa 138 pasahero 
( 12 premium economy y 
126 den economy). 
Lima, Peru ta un des- 
tino cu actualmente Aruba 
no ta provee pero e lo bira 
AUA su tercer hub Latino 
Americano 
conectando 
e isla cu Brasil, Argen- 
tina, Chile, Uruguay y 
Paraguay. Recientemente 
Wingo a confirma cu e 
lo aumenta su conectivi- 
dad entre Aruba y Latino 
America, pa e motibo ey 
nan a lansa e servicio di 
Aruba pa Cali, Colombia 
cuminsando den e luna 
di juli di aña 2023. Esaki 
ta bira e aerolinea su di 
tres ciudad na Colombia, 
Wingo lo opera e rutanan 
di Bogota-Aruba, Medel- 
lín-Aruba y Cali-Aruba. 
Avianca tambe a aumenta 
su conectividad entre Co- 
lombia y Aruba, door di 
aumenta e servicio na nos 
isla di 9 pa 11 vuelo pa 
siman den su ruta Bogo- 
ta-Aruba pa e periodo di 
zomer. 
Copa Airlines tambe a 
anuncia un aumento den e 
frecuencianan di vuelo pa 
nos isla, di vuelo diario pa 
9 vuelo pa siman den su 
ruta di Aruba-Panama. 
Ademas, den luna di 
december nos isla lo con- 
oce un cremento. “E vue- 
lonan adicional y e ruta- 
nan nobo lo sigui conecta 
Aruba cu e destinacionnan 
internacional, 
reenfor- 
sando asina Aeropuerto di 
Aruba su compromiso di 
busca oportunidad nobo y 
expande su alcance glob- 
al”, asina Jo-Anne Meaux- 
Arends, Aviation Business 
Development Executive di 
AAA a duna di conoce. 

THE BOTTOM – Kon- 
seho Insular di Saba aktual- 
mente ta eksperensiando su 
bishita di trabou na Hulan- 
da komo hopi positivo. E 
reunionnan ta bayendo bon 
i tin mas komprondementu 
pa asuntunan di Saba. 
Siman pasá e sinku 
miembronan di Konseho 
Insular tabatin un programa 
ful ku enkuentro di dife- 
rente tipo, ku fokùs riba 
diferente tópiko, manera 
pasado di sklabitut, ra- 
sismo, deskriminashon i e 
efektonan di esakinan, di- 


E delegashon a sinti su mes bon risibí 
Bishita Konseho Insular hopi positivo na Hulanda 


versidat i inklushon, desa- 
royo ekonómiko, kuido di 
salú, konektividat, kapasi- 
dat di konstrukshon, lega- 
lisashon i koperashon. 
Reunionnan a tuma lugá 
ku Tweede Kamer, e ko- 
mishon permanente di sa- 
lubridat públiko, bienestar 
i deporte i e komishon per- 
manente di relashon di Re- 
ino. 
A papia tokante asun- 
tunan kardinal, manera e 
sistema di referensia mé- 
diko, transportashon mé- 
diko i e kehonan tokante e 


prosedura. 
Konseho Insular a splika 
miembronan 
di Tweede 


Kamer tokante asuntunan 
manera e importansia pa 
establesé un mínimo sosial, 


invertí den konektividat i e 
sistema bankario i kosto di 
bida haltu. 


Tabata realmente un plaser pa Promé Minister di Sint Maarten, Silvera Jacobs, topa 
ku Su Mahestat Reina Diambi Kabatusuila Tshiyoyo Muata di Bakwa Indu Kasai, 
Reino di Luba di Repúblika Demokrátiko di Congo. 


Promé Minister a topa Reina di Congo 


O R A N J E S T A D 
(EUX) -- Djadumingu 11 
di yüni entre kuartu pasá 
di tres i 4’or di atardi, Po- 
lis a tene un kontròl di trá- 
fiko planiá riba Dr. H.A. 
Korthalsweg, na Sint Eu- 
statius. 
Durante e kontròl, a 
kontrolá 17 vehíkulo, dos 
shofùr a haña prosèsver- 


Kontròl di tráfiko 


bal debí na kore sin doku- 
mento di seguro i otro dos 
shofùr debí na kore sin do- 
kumento di impuesto. 
Djaluna 12 di yüni ban- 
da di kuartu pasá di dies, 
Polis a para dos vehíkulo 
riba Fort Oranjestraat pa 
kontròl i ámbos shofùr a 
haña prosèsverbal pa kore 
sin reibeweis. 


O R A N J E S T A D 
(EUX) – Djabièrnè 9 
di yüni banda di 3’or di 
atardi, Polis a para un 
vehíkulo riba Carl Bun- 
camper Road, na Sint 
Eustatius, pa kontròl. 


Violashon di tráfiko 


A duna e shofùr un 
prosèsverbal debí ku e 
no tabatin reibeweis, do- 
kumento di seguro i im- 
puesto pagá. 

ARUBA 
DEPORTE 


KRALENDIJK--Di 
akuerdo ku informashon- 
nan ku nos a risibí, parse 
ku e trabounan ta bai ku- 
minsá kana, parse ku e 
trabounan ku tabata wantá 
ta bai sigui na Fèlt Pariba. 
Último dianan aki ta- 
bata basta den publisidat 
e proyekto na Fèlt Pariba, 
loke lo mester bira un sen- 
tro pa praktiká diferente 
ramo di deporte, di kua e 
trabounan ku tabata wan- 
tá, ta bai sigui. 
Esaki di akuerdo ku 
informashonnan ku nos a 
risibí tokante esaki. 


KRALENDIJK--E 
ekipo di Real Dynamite 
ta na kabes di kampio- 
nato dominó di Rincon, 
esaki di akuerdo ku infor- 
mashonnan ku nos a risi- 
bí di Asosashon Dominó 
Rincon ku sr. George 
Kroon na kabes. 


Posishon ekiponan; 
1. Real Dynamite na 
kabes ku 3 ganá 0 pèrdí, 
20 sapatu na fabor 5 kon- 
tra, 226FF, 175 FC. 
2. Geza 3 ganá 1 pèrdí, 
18 sapatu na fabor 8 kon- 
tra, 237 FF, 179 FC. 
3. Elite 3 ganá 1 pèrdí, 
18 sapatu na fabor 13 
kontra, 256 FF, 275 FC. 
4. Rincon Starsz 2 
ganá 2 pèrdí, 14 sapatu 
na fabor 14 kontra, 204 
FF 186 FC. 
5. Sparta 1 ganá 2 
pèrdí, 6 sapatu na fabor 
11 kontra, 122 FF, 175 


KRALENDIJK--E 
tim tim di futbòl di SV 
Vespo di Rincon, djára- 
son último 14 di yüni 
2023, a gana di e tim di 
futbòl SV Uruguay di An- 
triòl Pariba, esaki ku skor 
di 5-2 den kontinuashon 
di e torneo di futbòl Kopa 
Dia di Boneiru. 
Tabata un partido ku 
SV Vespo a sali pika di- 
lanti 3-0 den e partido, 
esaki ku golnan di Jursten 
Trinidad na di 11 minüt 
di e partido, Jurvel Na- 
than David Clara na di 14 
minüt di e partido, Gian- 


Trabounan Fèlt Pariba 
ta bai sigui 


Parse ku no tin niun 
problema, solamente ta- 
batin sièrto kosnan ku ta 
pegá ku no ta falta di esnan 
enkargá ku e trabounan, si 
nos komprondé esaki bon. 
E trabounan pues ta bai 
sigui na e proyekto na Fèlt 
Pariba. 
Ta pendiente di algun 
materialnan pendiene pa e 
trabounan por sigui. 
Nos lo sigui vigilá es- 
aki di aserka i asina ku e 
trabounan ta kla pa sigui 
nos lo amplia ku mas in- 
formashon. 


Vespo a gana Uruguay 5-2 


dro Steba na di 50 minüt 
di e partido. 
Momentu ku e partido 
a partu na dos pa sosiegu 
reglamentario, sv. Vespo 
tabata dilanti 2-0 den e 
partido. 
Di dos mitar die par- 
tido SV Uruguay ta reak- 
shoná I ta kòrta bentaha. 
Tabata na di 59 minüt 
ku SV Uruguay ta kòrta 
bentaha na 1-3 ku gol di 
Jurneth Clara na di 59 
minüt di e partido. 
Despues di esaki ta- 
bata na di 79 minüt di e 
partido, ku Jurneth Clara 


ta hinka su di dos gol den 
e partido pa SV Uruguay 
kòrta bentaha na 2-3 den 
e partido. 
Esaki tabata tur kos 
tambe pa SV Uruguay den 
e partido, ya ku despues 
di esaki, SV Vespo ta 
hinka 2 gol mas na di 87 
minüt i 92 minüt di e par- 
tido, golnan anotá pa Jer- 
son Agostien i Giovanny 
Janga, pa SV Vespo am- 
plia bentaha na 5-2 den 
e partido, skor tambe ku 
e partido a finalisá kuné 
den viktoria di 5-2 pa SV 
Vespo. 
Real Dynamite na kabes 
kampionato dominó 


FC. 
6. Los Amigos 0 ganá 
3 pèrdí, 7 sapatu na fabor 
15 kontra, 152FF, 175 
FC. 
7. Strea di Oro 0 ganá 
3 pèrdí, 2 sapatu na fabor 
21 kontra, 147 FF, 220 
FC. 


Man ku mas sapatu 
pasá. 
1. Nazaira/Noviela di 
Elite 8.5. 
2. Nasier/Jan Real Dy- 
namite 8.5. 
3. 
Jarnick/Juelmer 
Real Dynamite 5.5. 
4. Frank/Marlon Real 
Dynamite 4.5. 
5. Mario/Ruly Geza 
4.5. 
6. 
Olivia/Lionel 
Rincon Starsz 3/5. 


7. 
Ceacar/Stevenson 
Rincon Starsz 3.5. 


KRALENDIJK— 
E hungadó di bala Jet- 
ro Willems lo hunga pa 
Heracles Almelo den 
e temporada benidero. 
Willems a firma un 
kontrakt di un aña, 
ku posibilidat di alar- 
gashon, serka e klup 
profeshonal. Willems 
ta salí for di e ekipo 
degradá FC Gronin- 
gen , unda e tabata 
forma parti for di fin di 


Jetro Willems ta move 
pa Heracles 


febrüari. Resientemente 
su kontrato ku FC Gro- 
ningen a terminá. 
“Na momentu ku Her- 
acles a mustra interes den 
mi persona, esaki e duna 
mi un bon sensashon. 
Mi a ripará ku e klup ta- 
batin hopi interes pa mi 
forma parti di nan i esei 
tabata importante den mi 
desishon,”Willems a bisa. 
Jetro a forma parti di 
selekshon hulandes du- 


rante kopa oropeo na 
2012 i tabata di gran 
balor pa e ekipo. 
Selekshon hulandes 
tabata bou di mando di 
Bert van Marwijk. 
Anteriormente Wil- 
lems a forma parti di 
Sparta Rotterdam, PSV 
Eintracht 
Frankfurt, 
Newcastle 
United 
i 
Greuther Fürth. 

Fuente/Foto: 


Dr. Bart A. De Boer 


Gobi nanishi di tribon 
Famia gobi ta e famia mas ekstenso di tur piská. Otro partikularidat ta ku e animal vertebrá mas chikí na 
mundu ta pertenesé na e famia akí. Ta trata di un gobi di seis milimeter ku nos ta haña na Filipina. 
Gobi ta biba den fondo di laman, kaminda nan ta para trankil di nan, wantá riba nan alanan di pechu, 
warda ki di bon ta pasa. Nan no ta bon landadó. Nan ta snuk bai dilanti moviendo solamente nan ala di 
rabu. Nan ta karnivor ku ta kome un variedat di bestia chikí. 
Gobi nanishi di tribon, ku ta un gobi di limpiesa, ta spesialista den kitamentu di parasit i tur sorto di 
kos for di kurpa di piskánan mas grandi. Ounke mayoria di gobi tin koló di kamuflahe, bo no mester yama 
atenshon si bo no ta un gran landadó, gobi limpiadó tin koló fluoresente. 
Gobi nanishi di tribon tin strepi koló blou neòn, otro gobi limpiadó tin strepi hel bibu o blanku. Natural- 
mente esaki ta pa yama atenshon pa piskánan sa unda nan por haña servisio di limpiesa. 


